Toppdivisjonen i ishockey-VM 2012 for menn

VM i ishockey for elitedivisjonen i 2012 ble arrangert i Helsingfors i Finland og i Stockholm i Sverige i perioden 4. og 20. mai 2012. Det var det 76. verdensmesterskapet i ishockey. Opprinnelig skulle turneringen utelukkende arrangeres i Finland (i Helsingfors og Åbo), men senere ble det bestemt at den gruppen som Sverige skal spille i, skulle flyttes til Stockholm, i tillegg også tre kvartfinaler. Turneringen avgjorde landenes seeding i ishockeyturneringen under vinter-OL 2014 i Sotsji samt seedingen i kvalifseringsturneringerne i forkant av OL.
Russland vant sin fjerde gullmedalje etter å ha beseiret Slovakia 6-2 i finalen, og med et resultat på 10-0-0 det første laget til å vinne alle sine kamper i regulær spilletid siden Sovjetunionen i 1989. For Slovakia var det tredje gang i historien de nådde finalen (første gang var i 2000 hvor de tapte til Tsjekkia, og andre gang var i 2002 hvor de slo Russland). Tsjekkia vant bronse etter å ha slått vertsnasjonen Finland 3-2. Russlands Jevgenij Malkin ble toppscorer med 19 poeng og valgt som turneringens MVP.
Norge fortsatte utviklingen fra året før og spilte igjen en av sine beste prestasjoner noensinne. Etter 3 tap i jevne kamper mot Russland, Sverige og Tsjekkia og 4 seire over Italia, Latvia, Tyskland og Danmark nådde de kvartfinalen, hvor de tapte 2-5 til Russland. Det var annet år på rad og tredje gang på fem år (første gang var i 2008) Norge nådde kvartfinalen, hvor de tapte 2-5 til Russland (som senere ble verdensmestere). Kvartfinaleplassen betød dessuten at Norge kvalifiserte seg direkte til vinter-OL 2014 i Sotsji. Norges 12-4 seier over Tyskland var den største seieren i moderne norsk ishockeyhistorie, og Patrick Thoresen ble som første nordmann i historien valgt til VMs All-Star lag etter å ha kommet på andreplass i poengligaen med 18 poeng, kun slått av Russlands Jevgenij Malkin.
Russland vant alle sine syv kamper i grunnspillet og kom dermed på førsteplass i gruppen. Vertsnasjonen Sverige kom på andreplass etter seks seire og et tap til Russland. Tsjekkia tok tredjeplassen i gruppen etter fire seire, en overtidsseier over Norge og to tap. Dermed kjempet Norge, Latvia og Tyskland om den siste kvartfinaleplassen. Tyskland ble eliminert etter et historisk 4-12 tap til Norge, mens Latvia ble eliminert etter et 0-2 tap til Danmark. Dette betød at Norge med fire seire, tre tap og et tap etter straffeslag tok den siste kvartfinaleplassen.
Danmark hadde innen turneringen høye forventninger til å kjempe om en kvartfinaleplass, men måtte i stedet kjempe for å overleve i elitedivisjonen etter et overraskende 3-4 tap på overtid til Italia. Danskenes seier over Latvia sørget dog for at de passerte Italia på tabellen, som endte på sisteplass og rykket ned til divisjon IA for 2013.
Finalen ble spilt mellom Russland og Slovakia. Slovakia spilte i sin første finale siden 2002 (hvor de slo Russland) og tredje finale i historien (første gang var i 2000 hvor de tapte til Tsjekkia). Russland vant kampen 6-2 og vant dermed sitt fjerde mesterskap.
Fem land hadde ansøkt om vertskapet for ishockey-VM i 2012 – Finland, Sverige, Tsjekkia, Ungarn og Danmark. Finland, Ungarn og Sverige hadde også søkt om vertskapet for ishockey-VM 2011 men tapte til Slovakia. Innen den endelige avstemningen trakk Tsjekkia, Ungarn og Danmark sine ansøkinger således at det kun var to land igjen.
Vertskapet for turneringen ble avgjort på IIHFs årskongress som fant sted i Moskva den 10. - 13. mai 2007. Med stemmene 64 mot 35 vant Finland avstemningen foran Sverige. Helsingfors og Åbo ble utpekt som vertsbyer for turneringen.
Etter at Sverige hadde tapt avstemningen om å arrangere ishockey-VM i 2012 ble de senere på året tildelt ishockey-VM i 2013. Den 8. mai 2009 offentliggjorde IIHF at Finland og Sverige hadde blitt enige om å dele vertskapet for VM-turneringene i både 2012 og 2013, med finalen i Finland i 2012 og i Sverige i 2013.
Turneringen blir første gang siden 2003 at Finland arrangerer ishockey-VM, og første gang siden 2002 at Sverige arrangerer ishockey-VM. Helsingfors har vært vertsbyen for i alt fem VM-turneringer, mens Stockholm har vært vertsby åtte ganger. Etterfølgende VM-turneringer i Sverige og Finland har skjedd to ganger tidligere: først i 1981 (Sverige) og 1982 (Finland) og igjen i 2002 (Sverige) og 2003 (Finland). Turneringen blir også den første siden 1930 med mere enn en vertsnasjon.
Turneringen blir den første som vil spille under det nye formatet som ble godkjent på IIHFs halvårskongress i Portorož i Slovenia den 17. september 2010. I stedet for en innledende runde (bestående av 4 grupper med 4 lag i hver) og en mellomrunde går man over til en grunnspillsrunde og en sluttspillsrunde.
I grunnspillet vil 16 lag fordelt på 2 grupper (med 8 lag i hver) spille syv grunnspillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.
Hvis to lag har like mange poeng så er det innbyrdes oppgjør som er avgjørende. Hvis flere enn 2 lag har like mange poeng avgjøres det ut fra en intern tabell, hvor kun poengene fra deres innbyrdes kamper teller. Følgende kriterer avgjør hvilket av lagene som er best rangert:
De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2013. Lagene som kommer på 5. til 7.-plass har spilt ferdig i årets turnering.
Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Følgende 16 nasjoner er kvalifisert til elitedivisjonen i ishockey-VM:
Seedingen er basert på IIHFs verdensranking fra 2011 som ender ved avslutningen av ishockey-VM 2011. Lagene i den innledende runden ble gruppert i forhold til deres plassering på verdensrankingen (markert i parentes):
De fire beste lagene i hver gruppe går videre til kvartfinale. Lagene som blir fem, seks og syv i det innledende gruppespillet reiser hjem, mens lagene som kommer på 8.-plass i hver gruppe rykker ned til divisjon I A.
Troppene ved ishockey-VM 2012 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.
Kampprogrammet har blitt offentliggjort av IIHF på turneringens offisielle side.
= Kvalifisert til kvartfinale = Nedrykk til Divisjon IA for 2013.
= Kvalifisert til kvartfinale = Nedrykk til Divisjon IA for 2013.
Kvartfinalene blir spilt mellom lag innenfor deres respektive gruppe, hvilket betyr at intet lag behøver å reise fra et land til et annet i kvartfinalen. Cross-over systemet blir først implementert i semifinalene, som blir spilt i Helsingfors i Finland. Om Finland kvalifiserer seg til kvartfinalen kommer de til å spille kveldskampen i Helsingfors. Om Sverige kvalifiserer seg til kvartfinalen kommer de til å spille kveldskampen i Stockholm.
Følgende spillere ble tildelt direktoratets pris for turneringens beste målvakt, forsvarsspiller og angrepsspiller av Det internasjonale ishockeyforbundet:
Turneringens All-Star lag og MVP ble stemt frem av internasjonale medier ved avslutningen av turneringen. Følgende spillere ble stemt frem:
Thoresen er den første nordmannen i historien som har blitt valgt til et All-Star lag i et ishockey-VM. Malkin ble valgt til All-Star laget for tredje gang (2007, 2010 og 2012).
Kilde: IIHF.com (sist oppdatert 20.05.2012 kl. 23:30)
De seks beste målmaktene som har spilt 40 % eller mer av lagets totale spilleminutter.
Kilde: IIHF.com (sist oppdatert 20.05.2012 kl. 23:45)
IIHF utnevnte følgende dommere og linjedommere til å dømme kampene under ishockey-VM 2012:
Den offisielle maskoten til mesterskapet er Hockey Bird, en hvit fugl som spiller som forsvarsspiller utstyrt med en hockeykølle og hjelm. Maskoten ble designet av Toni Kysenius som er ledende artist ved Rovio Mobile, som er produksjonsselskapet bak videospillet Angry Birds.
Det offisielle mottoet til Hockey Bird er: «Borta bra men hemma bäst, bara jag har pucken».
Blant de offisielle ambassadørene for ishockey-VM 2012 var Finlands president Sauli Niinistö.
Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir 45 Škoda Superb Combi stilt til rådighet for IIHF for å transportere spillere, dommere og gjester til og fra arenaene.
Andre sponsorer inkluderer AJ Produkter, Bauhaus, Finalgon, Henkel, Kyocera, Nike, Nivea, Ohota (Охота), Raiffeisen, Tissot og Zepter.
I alt vil over 100 land kringkaste turneringen.